האוטומציה פולשת לכל התחומים: Watson הרובוט של IBM הוכיח בניסויים שונים, שרובוטים יכולים להיות חכמים יותר מאנשים, עושים פחות טעויות ולא משתעממים.
המסקנה היא שהעולם הולך לאוטומציה וכדאי לתכנן את המסלול התעסוקתי כך שהוא יתאים להשפעות החדשניות בתעשיית ההייטק. אחד התחומים שמיישרים קו עם המעבר לאוטומציה הוא תחום הבדיקות - Quality Assurance. כלים בדיקה אוטומטיים רבים פותחו בשנים האחרונות על מנת לאפשר לבודקי תוכנה, אנשי QA, לשפר משמעותית את ביצוע הבדיקות מבחינת מהירות, הבטחת איכות, ביצוע בדיקות סימולטאניות. כלי הבדיקה האוטומטיים מספקים מענה לבדיקות יעילות יותר בסטנדרטים גבוהים מאלה שניתן לבצע באמצעות בדיקות ידניות.
מדוע משתמשים בבדיקות אוטומטיות?
לבדיקות תוכנה אוטומטיות יש יתרונות רבים על פני תהליכי בדיקה ידניים: ראשית, הן משפרות משמעותית את עומק והיקף הבדיקה וכך תורמות לשיפור איכות התוכנה. בדיקה ידנית צריכה להתבצע תחת השגחה, אבל ברגע שמתכנתים בדיקה אוטומטית היא יכולה לרוץ ללא פיקוח תוך כדי התייחסות לרכיבי הבדיקה שתוכנתו מראש.
בדיקות תוכנה אוטומטיות משפרות משמעותית את הדיוק, כיוון שאין מקום לטעות אנוש, הן חוזרות על אותן פרמטרים שתוכנתו לבדוק שוב ושוב. בנוסף, בדיקות אוטומטיות יכולות לרוץ על מגוון פלטפורמות בו זמנית, במהירות רבה. היום הכלים האוטומטיים כה מתקדמים, כך שניתן לתכנת מראש ולתזמן תסריטי בדיקה מורכבים שבני אנוש לא יכולים לבצע בעצמם.
בפרויקטים מורכבים משתמשים כיום בעיקר בבדיקות QA אוטומטיות, שפעמים רבות חוסכות כסף לארגון ומשפרות את הביצועים של התוכנה.
הכלים האוטומטיים לא מחליפים את פעילותם של אנשי QA אלא משדרגים אותה משמעותית. חברות הייטק משוועות למומחי QA המכירים את כלי הבדיקה האוטומטיים, שידעו להשתמש בהם בדרך הטובה ביותר כולל ניתוח נכון של הנתונים. אנשי QA מתחילים וכן אנשי QA ותיקים לומדים היום קורס בדיקות אוטומטיות כדי להתאים לצרכים המשתנים של תעשיית ההייטק. בין היתר, לומדים בקורס שימוש מושכל בכלים כמו Junit, JMeter, Jenkins וכלי בדיקה למובייל דוגמת Appium.
סיבה טובה נוספת ללמוד היום בדיקות תוכנה אוטומטיות היא במטרה להשתלב בהמשך בתחום Devops, תפיסת עבודה שמחברת בין הפיתוח (Developement) לבין האופרציה (Operations). בדיקות אוטומציה מהוות חלק מרכזי בתוך מכלול תהליכי ה-Devops בארגונים ומכאן גם החשיבות הרבה ביישום הכלים בהתאמה ישירה לצרכי הארגון.